Document ID: 31992D0002

Odločba Komisije
z dne 4. decembra 1991
o spremembi Odločbe Sveta 82/734/EGS o seznamu obratov v Švici, odobrenih za uvoz svežega mesa v Skupnost
(92/2/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 91/497/EGS [2], ter zlasti členov 4(1) in 18(1) Direktive,
ob upoštevanju Direktive Sveta 77/96/EGS z dne 21. decembra 1976 o preiskavah na trihino (trichinella spiralis) pri uvozu svežega mesa domačih prašičev iz tretjih držav [3], kakor je bila nazadnje spremenjena z Direktivo Komisije 89/321/EGS [4], in zlasti člena 4 Direktive,
ker je bil postopek za spremembo ali dopolnitev seznamov obratov v tretjih državah, odobrenih za uvoz svežega mesa v Skupnost, določen z Odločbo Komisije 90/13/EGS [5];
ker je bil seznam obratov v Švici, odobrenih za uvoz svežega mesa v Skupnost, sprva sestavljen z Odločbo Sveta 82/734/EGS [6], kakor je bila nazadnje spremenjena z Odločbo Komisije C(91)1060 z dne 30. maja 1991 [7];
ker je redni inšpekcijski pregled, opravljen v skladu s členom 5 Direktive 72/462/EGS in členom 2(1) Odločbe Komisije 86/474/EGS z dne 11. septembra 1986 o inšpekcijskih pregledih na kraju samem, ki jih je treba opraviti pri uvozu goveda, prašičev in svežega mesa iz držav nečlanic [8], pokazal, da se je higienska raven nekaterih obratov od zadnjega pregleda spremenila;
ker je zato treba seznam obratov spremeniti,
SPREJELA NASLEDNJO ODLOČBO:
Člen 1
Priloga k Odločbi 82/734/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 4. decembra 1991

Labels: 0
18
17